આ ‘એનેસ્થેસિયા’ મશીન યોગ્ય રીતે ઓપરેટ કરી શકાય તે માટે જિલ્લાના પશુ ચિકિત્સકોને યોગ્ય તાલીમ મળી રહે તે માટે પેટલાદ ખાતે બે દિવસીય તાલીમ વર્ગનું આયોજન કરાયંુ છે. જેનો આજે ચેન્નાઇથી આવેલ નિષ્ણાત તબીબી ડૉ. સેન્થીલકુમારે પ્રારંભ કરાવી પશુ ચિકિત્સકોને તાલીમ આપવાનું શરૂ કર્યું છે. આ તાલીમ વર્ગને જિલ્લા પંચાયતના પ્રમુખ નટવરસિંહ મહિડાએ ખૂલ્લો મૂકતાં આણંદ જિલ્લા પંચાયતના સર્વે કર્મયોગી અધિકારીઓ, કર્મચારીઓના સહિયારા પ્રયાસોથી ઘણાં સારાં પરિણામો મેળવી શકાયા છે. પશુ દવાખાનાની કામગીરી અંગે ગૌરવ લેતાં વધુમાં કહ્યું કે, ‘જિલ્લામાં ૪૦ ટકા પરિવારો પશુપાલન વ્યવસાય સાથે જોડાયેલા છે. જેનાથી તેઓનું ગુજરાત ચાલે છે. ત્યારે તેમના પશુઓને સારી અને શ્રેષ્ઠ સારવાર મળે રહે જેથી તેઓના પશુઓના સ્વસ્થ રહે તે માટે પશુપાલન વિભાગ કાર્યરત રહે છે.